
OMR Grupa otvorila novi CHANGAN centar u Ljubljani 

Svečanim otvaranjem CHANGAN Centra Ljubljana BTC predstavljeno i novo partnerstvo sa Rukometnim savezom Slovenije

Ljubljana, 23. septembar 2026. – OMR Grupa otvorila je novi prodajni i servisni CHANGAN centar u kompleksu BTC City u Ljubljani, vodećoj poslovnoj i trgovačkoj lokaciji u Sloveniji, čime je dodatno prošireno prisustvo ovog automobilskog brenda na slovenačkom tržištu. Centrom upravlja Crossroad SLO, članica OMR Grupe i zvanični uvoznik i distributer brenda u Sloveniji, a svečano otvaranje obeležilo je i predstavljanje novog partnerstva sa Rukometnim savezom Slovenije.
Od zvaničnog ulaska brenda CHANGAN na slovenačko tržište u martu ove godine prošlo je nešto više od šest meseci. Za to vreme uvoznik Crossroad SLO, članica OMR Grupe, zajedno sa partnerima razvijao je prodajnu i servisnu mrežu, prvi modeli stigli su do kupaca, a paralelno je izgrađen i sistem sveobuhvatne podrške kupcima. Otvaranje centra u Ljubljani predstavlja novu prekretnicu u razvoju brenda u Sloveniji.
„Kada smo u OMR Grupi odlučili da zajedno sa CHANGAN-om razvijamo prisustvo ovog brenda u ovom delu Evrope, znali smo da je pred nama ambiciozan posao. Naš cilj je da kupcima ponudimo ne samo moderna i tehnološki napredna vozila, već i kvalitetnu prodajnu i servisnu mrežu i pouzdanu podršku. Slovenija ima važno mesto u našim regionalnim planovima, a otvaranje novog centra u Ljubljani potvrđuje da ih ostvarujemo korak po korak”, izjavio je Ostoja Mijailović, predsednik OMR Grupe.
Novi centar objedinjuje prodaju i servis, čime kupcima omogućava kompletno iskustvo brenda na jednom mestu. Otvaranje novog centra obeležilo je i predstavljanje partnerstva brenda CHANGAN sa Rukometnim savezom Slovenije. Tim povodom, predstavnici CHANGAN-a i Saveza govorili su o zajedničkim vrednostima i ciljevima buduće saradnje. 
***

O kompaniji CHANGAN
CHANGAN, jedna od najvećih kineskih automobilskih grupacija, posluje više od četiri decenije i ima sedište u Čongćingu. Kompanija upravlja sa 21 proizvodnom bazom i 39 postrojenja širom sveta, a vozila izvozi u 103 zemlje i teritorije u okviru šest velikih regionalnih tržišta. Direktno zapošljava više od 110.000 ljudi, dok kroz lanac vrednosti podržava više od milion radnih mesta. Portfolio obuhvata brendove CHANGAN, DEEPAL i AVATR, kao i zajednička preduzeća CHANGAN Ford i CHANGAN Mazda. Prisustvo u Evropi razvija od 2001. godine kroz dizajn centar u Torinu i istraživačko-razvojni centar u Birmingemu.
O OMR Group
OMR Grupa je poslovni sistem koji okuplja kompanije iz automobilske industrije, finansija, osiguranja, izgradnje i upravljanja nekretninama i posluje u Srbiji i regionu. Sa više od 1.100 zaposlenih, OMR Grupa razvija dugoročna partnerstva sa vodećim međunarodnim kompanijama i doprinosi razvoju tržišta kroz odgovorno poslovanje, inovacije i održiv rast. www.omrgroup.rs

